Title: Ørnetæppet og andre silkefund fra Knud den Helliges helgenskrin i Odense Domkirke = The Eagle Silk and other silks in the shrine of St. Canute in Odense Cathedral /
Authors: Krag, Anne Hedeager.; Krag, Anne Hedeager.; Krag, Anne Hedeager.; Sct. Knuds kirke (Odense, Denmark)
Year: 2010
Subjects: Canute; Odense katedralskole.; Odense katedralskole; Textile fabrics Denmark Odense.; Silk Denmark Odense.; Textile design Denmark Odense.; Silk; Textile design; Textile fabrics; Denmark Odense
Abstract: "Silketrådene stammer fra to sjældne mønstrede silkevævninger, som lige som Knud den Helliges knogler i dag kan ses i krypten i Odense Domkirke. Et større stykke i rødt med mønstrede ørne, Ørnetæppet, og en gul pude med påfuglemotiver. De menes begge at stamme fra helgenskrinet med Kong Knud, der blev helgenkåret i 1100. Silketekstilerne menes at være gaver fra Knuds enke Edel, der blev gift med en normannisk hertug i Syditalien og bragt hjem af Kong Erik I Ejegod, som 1098 besøgte Rom og Syditalien. Ved siden af Kong Knuds helgenskrin står et andet skrin, som kan have rummet kongens bror Benedikt. I dette skrin er to ensfarvede gule silkepuder, en kort og en lang. Bogen handler om tekstilerne fra de to gravskrin. I teksten indgår nye farveanalyser af silketekstilerne samt en tolkning af deres motivindhold, stil og anvendelse på et bredt europæisk grundlag set i lyset af den seneste forskning. De nye farveanalyser viser, at Odense-silkerne er farvet med seks forskellige plantefarver, to røde, to blå og to gule. Det ene af de gule farveemner er sjældent set i Danmark. Det drejer sig om persiske bær af slægten Rhamnus, der giver en safrangul farve som udover i Odense-silkerne er påvist i en af Frederik den 3.s (1648-1670) dragter, som findes i samlingerne på Rosenborg. Det er sikkert denne safrangule silke, der hentydes til i englænderen Ælnoths krønike, der er skrevet godt 20 år efter kanoniseringen og helgenkåringen af Kong Knud - den safrangule farve, der er beskrevet i den skriftlige kilde fra o. 1120, stemmer overens med de naturvidenskabelige farveanalyser, der er foretaget knap 900 år senere, i 2008."--